Corbigny
Corbigny ass eng franséisch Gemeng am Departement Nièvre an der Bourgogne-Franche-Comté.

Corbigny läit am Dall vun der Yonne op enger Héicht vun 182 - 275 Meter, a ronn 1 km ëstlech vum Canal du Nivernais, an duerch d'Uertschaft leeft d'Anguison déi zu Marigny an d'Yonne leeft.

864 gouf zu Corbigny e Klouschter opgeriicht, dat zu der Abtei vu Flavigny-sur-Ozerain gehéiert huet. De Grënner vum Klouschter war den hellegen Egile, deen deemools Bëschof zu Auxerre war. 882 huet d'Klouschter Reiliquië kritt, déi vum hellege Léonard sollte sinn. Doduerch gouf et vill vu Pilger opgesicht déi iwwer de Jakobswee vu Vézelay op Santiago gepilgert sinn.

Trotz de Befestigungen déi am Ufank vum 12. Joerhonnert gebaut goufen, gouf Corbigny am Laf vun der Zäit e puermol kuerz e kleng geschloen, verbrannt an ausgeraibert, dat besonnesch an der Zäit vun de Kricher tëscht de Grofe vun Armagnac an de Burgunder. D'Abtei déi 1784 erëm nei opgeriicht gouf koum bei der Revolutioun an de Besëtz vun der Gemeng. Vun den ale Festungsmauere sinn nëmme méi e puer Reschter a 5 Tierm ze gesinn.

D'Pilger um Jakobswee fannen en Ënnerdach am Refuge de l'Huis Perreau, eng fréier Wunneng vum Grof vu Choiseuil.

Um Spaweck 

Uertschaften am Arrondissement Clamecy
Gemengen am Arrondissement Clamecy
Uertschaften op der Via Lemovicensis